Jaan Ivar Semlitsch

Jaan Ivar Semlitsch (født 10. desember 1971) er en norsk næringslivsleder. Han var fra august 2019 konsernsjef i Orkla til april 2022. Han er nå konsernsjef i Komplett Group. Komplett Group er Nordens største e-handelsaktør, uansett bransje.

Semlitsch er utdannet siviløkonom ved Norges handelshøyskole med exchange MBA fra Northwestern University. Han jobbet i McKinsey & Company 1995 til 2001 hvorav 1 år ved McKinseys London-kontor fra 1999–2000, og han var konsernsjef i Elkjøp Nordic fra 2013 til 2019.

Semlitsch er styremedlem i DNB fra 2014, og han er styreleder i Norli siden mai 2022.

Jaan Ivar Semlitsch er født i Waterloo, Canada, men flyttet til Norge med sin norske mor, Signe Gjærum, og sin canadiske far, Steven Semlitsch da han var 6 måneder gammel. Han har både norsk og canadisk pass.

Etter videregående skole på Drammen Gymnas, avtjente han verneplikten fra 1990–1991 i Kystartilleriet på Meløyvær fort, hvor han i tillegg på fritiden avla ex.phil ved Universitetet i Tromsø; og ble immatrikulert på Norges Handelshøyskole august 1991.

Jaan Ivar Semlitsch er tidligere klubbmester i Drammens Schakklub Ungdom, med også deltakelse i NM Ungdom Sjakk i Bergen i 1986.

Referanser 

Norske siviløkonomer